जोधपुर: नाबालिग से यौन उत्पीड़न के आरोप में जोधपुर की सेंट्रल जेल में बद आसाराम के मामले में एक निचली अदालत 25 अप्रैल को अपना फैसला सुनाएगी। फैसले के चलते अनुयायियों को शहर में जमा होने से रोकने के लिये पुलिस ने यहां धारा 144 लागू कर दी है। पुलिस को आशंका है कि आसाराम पर फैसला आने से पहले उनके समर्थक बड़ी संख्या में यहां पहुंच सकते हैं जिसके चलते पुलिस ने यह कदम उठाया है। पुलिस प्रशासन ने शहर की सीमा सील करने के साथ-साथ नाकेबंदी भी कर दी है।